b'\n_START_ARTICLE_\nWeberbauerocereus\n_START_SECTION_\nTuntomerkit\n_START_PARAGRAPH_\nKasvit ovat pensasmaisia tai puumaisia, tyvest\xc3\xa4\xc3\xa4n haarovia, joskus selv\xc3\xa4sti yksirunkoisia. Varret ovat pylv\xc3\xa4sm\xc3\xa4isi\xc3\xa4, pystykasvuisia tai k\xc3\xa4yristyvi\xc3\xa4, toisinaan maanmy\xc3\xb6t\xc3\xa4isesti suikertavia. Areolit ovat valkoisia tai kellert\xc3\xa4vi\xc3\xa4, villakarvaisia ja niiss\xc3\xa4 on usein tukevia piikkej\xc3\xa4. Kukat ovat kookkaita, putkimaisia tai suppilomaisia, s\xc3\xa4teitt\xc3\xa4isi\xc3\xa4 tai vastakohtaisia. Ne ovat avoinna p\xc3\xa4\xc3\xa4asiassa \xc3\xb6isin. Keh\xc3\xa4lehdet ovat vaaleita, ruskehtavia tai punertavia. Kukkapohjuksessa on suomujen ja karvojen muodostama tihe\xc3\xa4 peite. Hedelm\xc3\xa4 on pieni ja karvojen peitt\xc3\xa4m\xc3\xa4.\n_START_SECTION_\nLevinneisyys\n_START_PARAGRAPH_\nSuku kasvaa Perussa ja Pohjois-Chiless\xc3\xa4.'